钦定古今图书集成/明伦汇编/官常典/第573卷 > 阔阔
## 钦定古今图书集成/明伦汇编/官常典/第573卷 > 阔阔

按《元史》本传：“阔阔，字子清，本蔑里吉氏部族，世居不
里罕哈里敦之地。其俗骁勇，善骑射，诸族颇惮之。国
初，举族内附，世祖居潜邸，选阔阔为近侍。岁甲辰，世
祖闻王鹗贤，避兵居保州，遣使征至，问以治道，命阔
阔与廉希宪皆师事之。既而阔阔出使于外，迨还而
鹗已行，思慕号泣，不食者累日，世祖闻而异之。岁庚”
戌，宪宗复召鹗至和林，仍命阔、阔从之游。每旦起，盛
饰其冠服，鹗让之曰：“圣王好贤乐善，征天下士，命若
从学。若等不能称主上心，惟夸衒鲜华，以益骄贵之
气，恐窒于外而塞于中。道义之言，无自而入，吾所不
取也。”阔阔深自悔悟，明日俱纯素以进，鹗乃悦。岁壬
子，奉命佥诸路军籍，以丁壮产多者充之，所至编籍
无挠，人皆德之。及还，帝悦，命领燕京匠局。世祖即位，
特授中书左丞。未几，迁大名路宣抚使，以疾卒，年四
十。子坚童。